

# Питрәч районының яңа башлыгы итеп Эдуард Дияров сайланды

*13.09.2013*


Бүген Питрәч муниципаль районы Советы утырышы узды, анда районның яңа башлыгы сайланды. Утырыш эшендә Татарстан Премьер-министры Илдар Халиков катнашты.


Утырышта 8 нче сентябрьдә узган муниципаль район депутатына сайлауларга нәтиҗәләр ясалды. 2013 нче елның апреленнән район башлыгы вазифасын башкарган район башкарма комитеты җитәкчесе Эдуард Дияров яңа депутатларның берсе булды. Бүген депутатлар Эдуард Дияровның башкарма комитет җитәкчесе вазифасыннан китүен кабул иттеләр. Аннан соң депутатларга ТР Премьер-министры Илдар Халиков мөрәҗәгать итте.


ТР Хөкүмәте башлыгы үз чыгышында белдергәнчә, хакимият башлыгын сайлау – теләсә кайсы муниципаль берәмлек тормышында җитди этап. “Бу процедура районның киләчәктәге язмышын билгели”, - дип басым ясады И.Халиков.


Татарстан Президенты боерыгы буенча, Илдар Халиков Совет депутатларына Питрәч муниципаль районы башлыгы вазифасына Эдуард Дияровны сайларга тәкъдим итте.


Халыкның тормыш сыйфатын яхшырту, район икътисадын үстерү аның төп максаты булачак,-дип белдерде кандидат Эдуард Дияров үз чыгышында.


Яшерен тавыш бирү барышында депутатлар бертавыштан Питрәч муниципаль районы башлыгы вазифасына Эдуард Дияровны сайладылар. Аннан соң яңа башлык ант итте һәм аны сайлаган өчен депутатларга, аның кандидатурасын яклаган өчен ТР Президенты Рөстәм Миңнехановка рәхмәт белдерде.



*ТР Президенты матбугат хезмәте. Михаил Миронов*
Питрәч районының яңа башлыгы итеп Эдуард Дияров сайланды